open-index/open-wikipedia-markdown huggingface dataset:
Ilmaisin

**Ilmaisin** eli **detektori** on laite, joka vastaanottaessaan fysikaalisen signaalin tuottaa jonkin mitattavissa olevan vasteen, kuten esimerkiksi sähkövirran. 

Ilmaisin voi mitata esimerkiksi lämpötilaa, kosteutta, painetta, sähkömagneetista säteilyä tai hiukkasia. Arkipäiväisinä esimerkkeinä ilmaisimista voidaan mainita digitaalinen lämpömittari, liiketunnistin tai kameran valotuksen mittaus. Röntgenkuvauksessa tutkittavan henkilön läpi menevä röntgensäteily havaitaan röntgenilmaisimella.

## Ilmaisin ja anturi

Sanoilla ilmaisin ja anturi tarkoitetaan toisinaan samaa asiaa. Toisaalta anturi voidaan käsittää ilmaisimeen kuuluvana yksittäisenä komponenttina. Yleensä puhutaan kuitenkin lämpötila-anturista tai lämpömittarista eikä lämpötilailmaisimesta. Sen sijaan valon ja muun sähkömagneettisen säteilyn yhteydessä käytetään pääsääntöisesti sanaa ilmaisin. Myöskään hiukkasfysiikan ilmaisimista ei yleensä käytetä sanaa anturi.

## Ilmaisintyyppejä
### Säteilyn ilmaisimia

*CCD-kenno
*Geigermittari
*Ionisaatiokammio
*Puolijohdeilmaisin
*Tuikeilmaisin
*Verrannollisuuslaskuri
*Kuplakammio
*Sumukammio

### Modulaation ilmaisin
Joitakin signaalin modulaatiota purkavia elektronisia kytkentäjä nimitetään myös ilmaisimiksi: katso FM-modulaatio ja AM-modulaatio.
Chocolate Salty Balls (P.S. I Love You)

”**Chocolate Salty Balls (P.S. I Love You)**” on vuonna 1998 julkaistu single albumilta *[[Chef Aid: The South Park Album]]*. Se oli julkaisuvuotensa jouluna Britannian singlelistan ykkönen.

## Aiheesta muualla
*Sarjan viralliset sivut
Etelä-Kymenlaakson ammattiopisto

**Etelä-Kymenlaakson ammattiopisto** (tunnetaan myös nimellä **EKAMI**) on ammattioppilaitos Etelä-Kymenlaaksossa. Sen hallinnollinen keskus on Kotkassa Kotkansaarella Kotekon tiloissa. Ammattiopisto on yli 3&nbsp;000 opiskelijan oppilaitos. Oppilaitos antaa ammatillista peruskoulutusta 2&nbsp;240 opiskelijalle Kotkassa ja Haminassa. Ammatillista aikuiskoulutusta ja oppisopimustoimintaa järjestetään aikuisille ja yrityksille. Aikuiskoulutuksessa on opiskelijoita noin 500 ja oppisopimuskoulutuksessa saman verran. 

Ammattiopisto järjestää ammatillista peruskoulutusta 24 ammatilliseen perustutkintoon, talouskouluopetusta, maahanmuuttajien ammatilliseen koulutukseen valmentavaa koulutusta sekä erityisopetuksena järjestettävää valmentavaa ja ohjaavaa koulutusta. Aikuiskoulutuksessa annetaan opetusta moniin tekniikan ja palvelualojen ammatteihin, joissa voi suorittaa ammatti- ja erikoisammattitutkintoja. Oppisopimuskoulutusta voidaan järjestää myös sellaisilla aloilla, joihin ei alueella ole oppilaitosmuotoista tarjontaa.

## Omistajat ja johto

Oppilaitoksen omistajina on viisi kuntaa, Hamina, Kotka, Miehikkälä, Pyhtää ja Virolahti.
Kunnat perustivat vuonna 2005 Kotkan–Haminan seudun koulutuskuntayhtymän, jonka oppilaitoksena ammattiopisto toimii. Kuntayhtymän ylintä päätäntävaltaa käyttää kuntien valitsema yhtymäkokous. Toimeenpanovaltaa käyttää yhtymähallitus, jossa on kymmenen jäsentä. Henkilöstöä on 280, joista opettajia on noin 240 ja loput toimisto- ja muuta tukipalveluhenkilöstöä. Ammattiopiston talousarvio vuonna 2006 oli 24 miljoonaa euroa. Monialaisena ja riittävän suurena yksikkönä toiminta järjestetään opiskelijakohtaisella valtionosuudella ja omalla tulorahoituksella.

## Kampukset ja toimipisteet

* Haminan kampus
* Katariinan kampus
* Kotekon kampus
* Malmingin kampus
Lähde:

## Lähteet

## Aiheesta muualla
*Etelä-Kymenlaakson ammattiopisto
Gangwon (Etelä-Korea)

**Gangwon** (, hanja ) on yksi Etelä-Korean maakunnista. Se sijaitsee valtion koillisosassa Japaninmeren rannalla pääkaupunki Soulin itäpuolella. Maakunta rajautuu pohjoisessa Pohjois-Koreaan, lännessä Gyeonggin maakuntaan ja etelässä Pohjois-Chungcheongin sekä Pohjois-Gyeongsangin maakuntiin. Gangwon on Etelä-Korean maakunnista harvimmin asuttu mutta pinta-alaltaan toiseksi suurin: maakunnan asukasluku on 1&nbsp;415&nbsp;692 (vuonna 2010) ja pinta-ala 16&nbsp;534,30 neliökilometriä. Sen pääkaupunki on Chuncheon. 

Maakunta on vuoristoinen, ja Taebaek-vuorijono kulkee sen läpi pohjois–eteläsuunnassa. Etelä-Korean kolme pisintä jokea, Namhangang, Bukhangang ja Nakdonggang saavat alkunsa sen alueelta, ja sen rajojen sisällä sijaitsee useita tunnettuja vuorenhuippuja, kuten Seoraksan.

Kaupungissa toimii Gangwonin kansallinen yliopisto.

## Lähteet

## Aiheesta muualla

*Maakunnan internetsivut
Ojamonkangas

**Ojamonkangas** on Lohjan 10. kaupunginosa. Kerrostalovaltainen, Lohjanharjun rinteessä sijaitseva Ojamonkangas sijaitsee kolmen kilometrin päässä Lohjan keskustasta lounaaseen. Pohjoisessa sen erottaa Ojamosta Ojamonharjuntie.

Kaupunginosa sai alkunsa 1960-luvulla, kun asuntopulan vaivaaman Lohjan kauppalan kauppalanjohtaja Toivo Peltonen kävi neuvotteluja maahankinnoista Ojamon kartanon omistajan Antti Savolaisen kanssa. Vuonna 1963 päästiin sopimukseen, jolla kauppala osti Savolaiselta 40 hehtaarin alueen. Kaupan jälkeen kauppala teetti alueelle asemakaavan, ja seuraavana vuonna julistettiin urakkakilpailu koko alueen rakentamisesta. Kilpailun voitti Ruola Oy, jonka kanssa kauppala allekirjoitti 20. tammikuuta 1965 sopimuksen paitsi koko alueen rakennuskannan, myös kunnallistekniikan rakentamisesta.

Ensimmäisen kerrostalon, As. Oy. Ojamonrinteen rakentaminen alkoi 28. tammikuuta 1965, ja rakennus valmistui saman vuoden marraskuussa. Viimeinen Ruolan rakentama talo valmistui elokuussa 1972 Reunakadulle. Sen jälkeen Ojamonkankaalle on suuntautunut vain vähäistä täydennysrakentamista: vuosina 1983-1984 Rakennusliike Haka rakensi kolme taloa ja yhdeksän asuntoa käsittäneen rivitaloyhtiön, ja vuonna 1991 Lohjan kaupunki rakensi Lempinkadun päähän neljän asunnon rakennuksen sosiaalitoimen käyttöön.

## Lähteet
Bromifenolisininen

**Bromifenolisininen** (C19H10Br4O5S) on väriaine, jota käytetään muun muassa pH-indikaattorina . Yhdiste on erittäin happamissa oloissa keltaista ja muuttuu väriltään siniseksi pH:n ollessa 3,0&ndash;4,6.

Paitsi indikaattorina bromifenolisinistä käytetään väriaineena myös DNA:n sekvenssoinissa . Yhdistettä voidaan käyttää agaroosigeelielektroforeesissa ja SDS-PAGE-elektroforeesissa. Puskuriliuoksina käytetään yleensä Tris(hydroksimetyyli)aminometaania sisältäviä TAE- tai TBE-liuoksia .

## Lähteet

## Aiheesta muualla
* Bromifenolisinisen käyttöturvallisuustiedote, Sigma Aldrich, viitattu 30.5.2018.
Juho Suomalainen

**Juho Suomalainen** (vuoteen 1900 **Hytönen**, 15. lokakuuta 1868 Rautalampi – 16. huhtikuuta 1941 Kuopio) oli suomalainen poliitikko, joka toimi SDP:n kansanedustajana vuosina 1907–1908.

## Elämä
Rautalammin Vesannossa syntyneen Juho Suomalaisen vanhemmat olivat loinen Juho Hytönen ja Maria Koljonen. Suomalainen oli jo lapsesta lähtien maatöissä ja myöhemmin hän kävi myös Siikasalmen maanviljelyskoulun. 1890-luvun lopusta lähtien Savolainen oli torpparina Sonkarinsaaren kylässä, jonka ohella hän toimi kulkukauppiaana. Vuonna 1902 Suomalainen perusti Vesannon työväenyhdistyksen ja oli sen puheenjohtajana kymmenen vuoden ajan. 

Suomalainen valittiin kansanedustajaksi vuonna 1907 Suomen ensimmäisissä yksikamarisen eduskunnan vaaleissa. Suomalaisen ainoaksi jäänyt kansanedustajakausi päättyi jo heinäkuussa 1908 eduskunnan hajottamiseen, jonka jälkeen hän työskenteli 1909-1912 SOK:n piirineuvojana sekä osuuskaupan myymälänhoitajana Vesannolla ja Rautalammilla. Vuodesta 1912 lähtien Suomalainen toimi Kuopiossa matka-asiamiehenä ja asioitsijana.

## Perhe
Suomalaisen puoliso oli Anna Lyydia Jäppinen, jonka kanssa hän avioitui vuonna 1898.

## Lähteet
Abel Suomalainen

**Abel (Aapeli) Suomalainen** (29. tammikuuta 1866 Kerimäki – 19. syyskuuta 1932 Kitee) oli suomalainen poliitikko, joka toimi SDP:n kansanedustajana vuosina 1907–1908.

## Elämä
Kerimäen Vuokalassa syntyneen Abel Suomalaisen vanhemmat olivat sahatyömies Mikko Suomalainen (1837–1897) ja Rantasalmelta kotoisin ollut Anni Heiskanen (1833–1909). Kansakoulun käytyään Suomalainen työskenteli myllärinä Uukuniemellä, Ruskealan Otrakkalassa ja Kiteen Puhoksessa.

Suomalainen oli muun muassa Puhoksen työväenyhdistyksen puheenjohtaja, ja vuonna 1906 hän osallistui sen edustajana Tampereen torpparikokoukseen. Vuonna 1907 Suomalainen valittiin kansanedustajaksi Suomen ensimmäisissä yksikamarisen eduskunnan vaaleissa. Suomalaisen äänestettyä eduskuntaryhmästä poiketen häntä ei enää otettu sosialidemokraattien ehdokkaaksi vuonna 1908. Suomalainen lähti vaaleihin oman valitsijayhdistyksensä listalta ja putosi eduskunnasta. Myöhemmin Suomalainen palasi sosialidemokraatteihin. Hän oli muun muassa pitkäaikainen Kiteen kunnanvaltuuston jäsen.

Suomalainen kuoli sepelvaltimotautiin kotonaan Kiteen Juurikassa syyskuussa 1932.

## Perhe
Abel Suomalaisen puoliso oli Liperissä syntynyt Iida Maria Koponen (1869–1958), jonka kanssa hän avioitui vuonna 1886. Pariskunnalle syntyi 14 lasta.

## Lähteet
Molukkiravut

**Molukkiravut** (Xiphosura) on yksi niveljalkaisten pääjaksoon kuuluvan leukakoukullisten alajakson luokista. Molukkiravut kuuluvat kehityshistoriallisesti varhaisimmin muotoutuneisiin niveljalkaisten ryhmiin, ja niiden luokkaan sisältyykin monia sukupuuttoon kuolleita kehityslinjoja. Molukkirapujen varhaisimpien muotojen arvioidaan kehittyneen jo ordovikikaudella noin 445 miljoonaa vuotta sitten, joten ne olivat trilobiittien ja meriskorpionien ohella ensimmäisiä merkittäviä niveljalkaisten kehityshaaroja. Muun muassa hiili- ja jurakaudelta peräisin olevien fossiilien perusteella on voitu päätellä, että molukkiravut ovat muuttuneet varsin vähän viimeisen 300 miljoonan vuoden aikana, ja siksi niitä kutsutaankin eläviksi fossiileiksi.

Molukkiravuista tunnetaan ainoastaan neljä nykyisin elävää lajia, jotka kuuluvat Limulidae-heimoon. Aikaisemmin Xiphosura-ryhmä luokiteltiin yhdessä meriskorpionien kanssa Merostomata-luokkaan ("tikaripyrstöt"), mutta nykyisin ryhmien katsotaan muodostavan fylogeneettisesti pikemminkin kaksi erillistä luokkaa, Xiphosura ja Eurypterida.

Nykyisin elävät molukkiravut ovat aikuisina jopa 60 senttimetrin mittaisia, pyrstö mukaan lukien. Molukkiravut ovat ainoita nykyisin eläviä leukakoukullisia, joilla on verkkosilmät. Sivuilla olevien verkkosilmien lisäksi ravuilla on myös keskellä päätä kaksi rakenteeltaan yksinkertaisempaa silmää, ns. pistesilmät, jotka aistivat valon voimakkuutta ja sen muutoksia mutta eivät liikettä. Muilla leukakoukullisilla kaikki silmät ovat yhden mykiön pistesilmiä, jotka tosin ovat joillakin lajeilla huomattavan kehittyneitä. Tunnetuin molukkirapujen lajeista on molukkirapu (*Limulus polyphemus*).

## Lähteet

## Aiheesta muualla
* Molukkirapujen silmien tutkimusta  
* Molukkirapujen kuvaus earthlife.net-sivustolla 
* Horseshoe Crabs.org
Gisela Arendt

**Gisela Jacob-Arendt** (5. marraskuuta 1918 Berliini – 18. helmikuuta 1969 Bonn) oli saksalainen uimari. Arendt voitti Berliinin olympialaisissa 1936 kaksi mitalia. Hän sai pronssia 100 metrin vapaauinnissa ja hopeaa 4&nbsp;×&nbsp;100 metrin vapaauintiviestissä Ruth Halbsguthin, Leni Lohmarin ja Ingeborg Schmitzin kanssa.

## Lähteet
Bussac (Dordogne)

**Bussac** on kunta Dordognen departementissa Akvitanian hallintoalueella Ranskassa. Kunnassa oli 358 asukasta vuoden 2007 väestönlaskennassa. Bussacin pinta-ala on 17 neliökilometriä.

## Lähteet

## Aiheesta muualla
Campagne (Dordogne)

**Campagne** on kunta Dordognen departementissa Akvitanian hallintoalueella Ranskassa. Kunnassa oli 310 asukasta vuoden 1999 väestönlaskennassa. Campagnen pinta-ala on 14 neliökilometriä.

## Lähteet
Aleksandăr Tomov

**Aleksandăr Tomov** (s. 3. huhtikuuta 1949) on bulgarialainen raskaan sarjan kreikkalais-roomalaisen tyylin painija. Seuratasolla hän edusti Levski Sofiaa.

Ensimmäisissä arvokisoissaan 1970 Berliinin EM-kisoissa Tomov saavutti pronssia yli sadan kilogramman painoluokassa. Seuraavana vuonna hän voitti maailmanmestaruuden Sofian MM-kisoissa ja jätti neuvostoliittolaisen veteraanipainijan Anatoli Roštšinin hopealle. Tomov voitti kultaa myös 1972 Katowicen EM-kisoissa, mutta jäi myöhemmin samana vuonna käydyissä Münchenin olympialaisissa hopealle, kun kultamitali meni nelikymppiselle Roštšinille.

Roštšinin jätettyä kansainväliset painiareenat hallitsi Tomov painoluokkaansa melko ylivoimaisesti. Hän voitti vuonna 1973  kultaa sekä EM-kisoista Helsingistä että MM-kisoista Teheranista. 1974 Madridin EM-paineissa hän jäi hopealle kultamitalin mentyä neuvostoliittolaiselle Šota Morsiladzelle, mutta voitti jälleen kultamitalin syksyllä Katowicen MM-kisoista ja jätti Morsiladzen hopealle. Tomov voitti kultaa myös 1975 MM-kisoista, missä hopeamitalin sai neuvostoliittolainen Aleksandr Koltsinski, ja 1976 Leningradin EM-kisoissa, missä Moriladze sai jälleen tyytyä hopeaan. Samana vuonna Montrealin olympialaisissa Tomov kuitenkin jäi hopealle Koltsinskin voitettua kultamitalin.

1978 EM-kisoista kotimaassaan Tomov saavutti hopeaa romanialaisen Roman Codreanun takana. Seuraavana vuonna asetelma oli toisin päin, kun Bukarestin EM-kisoissa isäntämaan Codreanu jäi hopealle Tomovin voitettua kultaa. Samana vuonna Tomov voitti myös maailmanmestaruuden San Diegossa ja jätti Koltsinskin hopealle. 1980 Moskovan olympialaisista Tomov jäi myös kolmannella yrittämällään olympiahopealle, kun Koltsinski voitti. Tomov palasi arvokilpailuihin vielä 1984 Jönköpingin EM-kisoissa, joista hän voitti kultamitalin. Hänet on valittu painin Hall of Fameen.

## Lähteet
* Aleksandăr Tomov FILA:n Hall of Famen sivuilla
* Aleksandăr Tomov FILA:n tietokannassa

## Viitteet
Landser

**Landser** oli saksalainen rockyhtye. Yhtyeen nimi on otettu vanhasta saksankielisestä sanasta, joka tarkoittaa jalkaväkisotilasta. Yhtyettä on pidetty rikollisena järjestönä ja se onkin Saksassa virallisesti laiton organisaatio. Yhtyeen nimi oli ennen Endlösung (Lopullinen ratkaisu) ja sen perustivat uusnatsijärjestö Die Vandalen-Ariogermanische Kampfgemeinschaftin jäsenet. Kyseinen järjestö perustettiin vuonna 1982. Muihin äärioikeistoyhtyeisiin verrattuna Landserin musikaalisia kykyjä on pidetty korkeina. Yhtye esiintyi ainoastaan kerran avoimesti yleisölle ja silloinkin käyttäen maskeja. He pitivät kuitenkin useita yksityisiä konsertteja ravintoloissa Berliinissä. 

Joulukuussa 2003 yhtyeen kolme jäsentä tuomittiin rikollisen jengiorganisaation perustamisesta. Heitä syytettiin myös muun muassa rotuvihan levittämisestä. Yhtyeen basisti Andre Moehricke ja rumpali Christian Wenndorff saivat molemmat 1 vuoden ja 9 kuukauden ehdollisen tuomion, kun taas yhtyeen johtaja, Michael Regener (alias "Lunikoff", tai "Luni") tuomittiin kolmeksi vuodeksi ja neljäksi kuukaudeksi vankeuteen. Yhtyeen jäsenet tuomittiin lisäksi sakkoihin ja yhdyskuntapalveluun. Tällöin yhtye julistettiin ensimmäistä kertaa laittomaksi Saksassa ja sen jäsenet suljettiin vankilaan. 10. maaliskuuta, 2005, Saksan korkein oikeusistuin hylkäsi Regenerin valituksen tuomiostaan. 

Regener perusti uuden yhtyeen vuonna 2004, jonka nimeksi tuli Die Lunikoff Verschwörung (Lunikoff-salaliitto). Tähän mennessä Die Lunikoff Verschwörung on tehnyt lukuisia albumeita. Lakimiehet ovat tarkistaneet kappaleiden sanat, ettei niistä löydy mitään Saksan lain vastaista.

21. lokakuuta, 2006, arviolta 750 uusnatsia järjestivät protestin Regenerin vankilan ulkopuolella ja vaativat tämän vapauttamista. Protesti oli väkivallaton.

## Diskografia
*Landser: Lunikoff Demo '92, ~1992, MC/myöhemmin CD.   
*Landser: Das Reich kommt wieder, 1992, MC/myöhemmin CD - laiton Saksassa.
*Landser: Republik der Strolche, 1995, MC/CD - laiton Saksassa.
*Landser: Berlin bleibt deutsch, 1996, CD - laiton Saksassa.
*Landser: Deutsche Wut, 1998, CD - laiton Saksassa.
*Landser: Best of..., 2001, CD. kielletty lokakuusta 2005 lähtien. 
*Landser, Stahlgewitter, Hauptkampflinie (HKL): Amalek - laiton Saksassa.
*Landser: Ran an den Feind, 2001, CD - laiton Saksassa.
*Landser: Sampler, 2001, CD  - laiton Saksassa.
*Landser: Endlösung - Final Solution: The Early Years, 2002, CD  - laiton Saksassa.
*Tanzorchester Immervoll, 2002, CD. 
*Rock gegen ZOG - hepp, hepp..., 2003, CD. 
*Tribute to Landser, 2003, CD.

## Katso myös
* Rock Against Communism
* Antisemitismi
Wes Ramsey

**Wesley A. "Wes" Ramsey** (s. 6. lokakuuta 1977 Louisville, Kentucky) on yhdysvaltalainen näyttelijä. Hän on esiintynyt useissa elokuvissa, joiden joukossa on *Latter Days* (2003); muihin rooleihin lukeutuu Wyatt Halliwellin osa televisiosarjassa *[[Siskoni on noita]]*.

## Aiheesta muualla
*
Kalmarit

**Kalmarit** (Teuthida) on yksi mustekaloihin kuuluvista nilviäislahkoista. Kalmareilla on kymmenen lonkeroa: kahdeksan peruslonkeron lisäksi kaksi muita pidempää pyyntilonkeroa, joissa on pitkä ja sileä varsi ja levymäinen tai nuijamainen imukupein varustettu pää.

Kalmarien lahko Teuthida on perinteisesti jaettu kahteen alalahkoon, Myopsina ja Oegopsina. Lahkon yhtenäisyys on kuitenkin kiistanalainen.

## Katso myös
* Jättiläiskalmarit
* Kalmari
* Kolossikalmari
* Liitokalmarit

## Lähteet
Steve Sandvoss

**Stephen James "Steve" Sandvoss** (s. 23. kesäkuuta 1980) on yhdysvaltalainen näyttelijä. Hän syntyi New Yorkissa ja valmistui Harvardin yliopistosta. Hän on tullut urallaan tunnetuksi niin elokuvista kuin televisiostakin.

## Aiheesta muualla
*
Tianjinin olympiakeskuksen stadion

**Tianjinin olympiakeskuksen stadion** () on stadion Tianjinissä, Kiinassa. Rakennustyöt aloitettiin elokuussa 2003 ja stadion valmistui elokuussa 2007. 

Stadion isännöi vuoden 2007 jalkapallon naisten maailmanmestaruuskilpailuja. Stadionilla pelattiin myös vuonna 2008 jalkapalloa olympialaisissa. Stadion kattaa 78&nbsp;000 neliömetriä, ja sen kapasiteetti on 60&nbsp;000. Stadionin pituus on 380 metriä, leveys 270 metriä ja korkeus 53 metriä. Stadionin lempinimi on ”Vesipisara” (), koska rakennuksen ulkomuoto muistuttaa putoavaa vesipisaraa. Stadionin rakentaminen maksoi lähes 1,5 miljardia yuania.
Eduardo Paniagua

**Eduardo Paniagua** (s. 1952 Madrid) on arkkitehti ja keskiajan musiikkiin erikoistunut espanjalainen muusikko. Hän perusti vuonna 1994 Música Antigua -yhtyeen, joka tunnetaan muun muassa Alfonso X el Sabion *Cantigas de Santa Mariasta* tekemistään levytyksistä. Hänen toinen yhtyeensä Ibn Bâya esittää andalusialaista musiikkia. Levy-yhtiönsä Pneuman kautta hän on julkaissut 150 cd-levyä.

## Lähteet
MKM Stadium

**MKM Stadium** (aiemmin **KC Stadium** ja **KCOM Stadium**) on stadion Kingston upon Hullin kaupungissa Englannissa. Sinne mahtuu urheilutapahtumissa 25 404 ihmistä. Stadionilla pelaavat kotiottelunsa jalkapallojoukkue Hull City AFC ja rugbyjoukkue Hull FC. Lisäksi stadionilla järjestetään silloin tällöin suuria konsertteja. Stadion sai kesäkuussa 2021 nykyisen niemensä, kun se aloitti uuden sponsorisopimuksensa. Sopimus sisältää stadionin nimeämisoikeuden.

## Lähteet

## Aiheesta muualla

*Stadionin viralliset sivut
Shenyangin olympiaurheilukeskus

**Shenyangin olympiaurheilukeskus** () on 60&nbsp;000-paikkainen monitoimistadion Kiinan Shenyangissa. Stadionilla korvattiin Wulihen stadion. Shenyangin olympiaurheilukeskus isännöi osan Pekingin kesäolympialaisten jalkapallo-otteluista. Jalkapalloseura Changsha Ginde pelaa kotiottelunsa stadionilla.

Stadionilla on myös 10&nbsp;000-paikkainen voimistelusali, 4&nbsp;000-paikkainen natatorium ja 4&nbsp;000-paikkainen tenniskenttä.
Ruotsin ralli 2008

**Ruotsin ralli 2008** (virallisesti *57. Uddeholm Swedish Rally*) oli Rallin MM-sarjan kauden 2008 toinen osakilpailu, joka ajettiin 7.–10. helmikuuta 2008. Rallin keskuspaikka oli Karlstadissa. Kilpailussa oli 20 erikoiskoetta.
Erikoiskokeiden yhteispituus oli  (suunniteltu pituus oli ) ja kokonaispituus oli .

Rallin voitti kaikkien aikojen nuorimpana suomalainen Jari-Matti Latvala, toinen oli suomalainen Mikko Hirvonen ja kolmas italialainen Gianluigi Galli. Tuotantoautot voitti suomalainen Juho Hänninen.

Latvala voitti kilpailun 22 vuoden ja 313 päivän ikäisenä. Aikaisempi ennätys oli Henri Toivosella 24 vuoden ja 86 päivän ikäisenä.

## Erikoiskokeet

## Tulokset

## Muuta
* Jari-Matti Latvalan uran ensimmäinen voitto.
* Gianluigi Gallin uran viimeinen palkintokorokesija.
* Andreas Mikkelsenin uran ensimmäiset pisteet.

## Lähteet
Jean-François Pierre Peyron

**Jean-François Pierre Peyron** (1744 Aix-en-Provence – 1814 Pariisi) oli ranskalainen uusklassisen ajan taidemaalari.

Peyron oli Louis-Jean-François Lagrenéen oppilas, ja häntä pidetään yhtä sukupolvensa parhaista maalareista. Hän voittikin vuonna 1773 halutun Prix de Rome -palkinnon. Peyron vietti vuodet 1775−1782 Roomassa paikallisessa Ranskan akatemiassa. Hän kuoli vuonna 1814.

## Aiheesta muualla
Hylkiminen

**Hylkiminen** on immuunipuolustuksen reaktio, jossa isännän T-imusolut tuhoavat vieraan kudoksen tai elimen. Tämä voi tapahtua esimerkiksi  elinsiirron yhteydessä. Hyljintää on mahdollista estää erilaisilla lääke- sädehoidolla (hylkimisenesto- eli immunosupressiiviset lääkkeet) tai valitsemalla luovuttaja kudosten samanlaisuuden perusteella.

## Lähteet
Kateríni

**Kateríni** (, aiemmin Αικατερίνη, *Ekaterini*) on Kreikan kaupunki ja samanniminen kunta (Δήμος Κατερίνης, *Dímos Katerínis*), joka sijaitsee Pierian alueyksikössä Keski-Makedonian alueella. Kaupunki on Pierian hallinnollinen keskus. Koko kunnan pinta-ala on 681,863 neliökilometriä ja väkiluku 85&nbsp;851. Varsinaisen Katerínin kaupungin väkiluku on 55&nbsp;997 (vuonna 2011).

Katerínin kaupunki sijaitsee lähellä Olymposvuorta, Thermaikoslahtea ja Kreikan toiseksi suurinta kaupunkia, Thessalonikia. Kaupungin nimi tulee Katariina Aleksandrialaisesta (*Agia Aikaterini*), kreikkalaisesta marttyyrista joka eli 300-luvulla.

Nykyinen Katerínin kunta muodostui, kun Kateríni, Elafína, Korinós, Paralía, Pétra ja Piérioi yhdistyivät vuoden 2011 alussa Kallikrates-suunnitelman mukaisesti.

## Kunnan osat

Vuoden 2011 kuntauudistuksesta lähtien Katerínin kunta muodostuu kuudesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Κατερίνης. Katerínin kunnan verkkosivut.
Hypoksia

**Hypoksia** tarkoittaa kehon vähentynyttä hapensaantia ja siitä johtuvaa keskushermoston hapenpuutetta. **Anoksia** tarkoittaa täydellistä hapenpuutetta. Mahdollisia syitä hypoksiaan ovat suuri korkeus (esim. lentäessä tai vuoristokiipeilyssä), riittämätön keuhkotuuletus, vähähappinen ilma, synnynnäisen sydänvian aiheuttama oikotie verenkierrossa, vajaatoiminta verenkierrossa, anemia, häkämyrkytys sekä esimerkiksi syanidimyrkytyksen aiheuttama solujen hapenottokyvyn vajaus. Myös turvotus voi aiheuttaa paikallista hypoksiaa, sillä se hidastaa hapen kulkemista hiussuonesta kudossoluun.

Hypoksia on erityisen vaarallista sikiölle, jolle hypoksiaa voivat aiheuttaa muun muassa istukan vajaatoiminta, napanuoran puristuminen, raskaudenaikainen myrkytys ja ylipitkä synnytys. Vastasyntyneellä hypoksia voi johtua keuhkojen kehittymättömyydestä.

## ”Happihumala”

Tahallisesti itselle aiheutettua hypoksiaa kutsutaan ”*happihumalaksi*”. Siinä aiheutetaan itselle ensin hyperventilaatiotila, jonka jälkeen jollakin tavalla estetään aivojen hapen saanti. Uudet koululaissukupolvet aina keksivät leikin uudelleen ja välillä oppilaita joutuu hengenvaaraan. Tekijä on aina vastuussa.

Happihumala on erittäin vaarallinen leikki. Se voi aiheuttaa aivohalvauksen tai kuoleman. Kaulan alueelle kohdistuva puristus on aina vaarallinen ja voi pysäyttää sydämen tai hengityksen. Happihumala voi myös laukaista epileptisen kohtauksen tai piilevä sydänvika voi oireilla. Tajunnan menetykseen liittyvä kaatuminen voi aiheuttaa loukkaantumisen.

## Katso myös
* Korkeanpaikan harjoittelu

## Lähteet
Pistesilmä

**Pistesilmä** on monille selkärangattomille eläimille, kuten niveljalkaisille, tyypillinen silmäelin, joka koostuu vain yhdestä mykiöstä. Lähes kaikilla niveljalkaisilla on pistesilmät, joko verkkosilmien ohella tai ainoana näköelimenä.

Pistesilmä on pienikokoinen, yhdestä mykiöstä koostuva valoreseptorielin, joka kykenee aistimaan valon voimakkuutta ja sen vaihteluita, mutta ei yleensä liikettä. Hyönteisillä on kahta eri tyyppiä olevia pistesilmiä. Lajeilla, joilla on myös verkkosilmät, on näiden välisellä pään alueella tavallisimmin kolme pistesilmää, jotka auttavat hyönteistä suunnistamaan valon voimakkuuden mukaan. Ne ovat yleensä suurimpia lentävillä hyönteisillä (esimerkiksi mehiläiset, ampiaiset, sudenkorennot, kulkusirkat). Kun pistesilmiä on kolme, ne muodostavat päässä kolmiomaisen muodostelman. Joillakin lajeilla on vain kaksi pistesilmää, jolloin pään keskellä oleva silmä puuttuu. Pistesilmä käsittää mykiön ja sauvasoluista muodostuvan valoreseptoreiden kerroksen. Mykiön linssi on usein voimakkaasti valoa taittava. Valoreseptoreiden määrässä on suuria eroja eri lajien välillä, mutta kehittyneissä silmissä niitä on useista sadoista tuhansiin. Verkkosilmien tukena toimivat pistesilmät ovat herkempiä ja nopeammin valon muutoksia aistivia kuin liikettä havaitsevat verkkosilmät. Vaikka ne eivät osallistu varsinaisen kuvan muodostukseen verkkosilmän tavoin, niillä on oma tärkeä tehtävänsä näköinformaation käsittelyssä.

Monilla hyönteisillä ei ole verkkosilmiä toukan kehitysasteella, jolloin myös pistesilmien määrä ja tarkoitus on varsin toisenkaltainen. Osa niistä on tällöin kehittynyt myös liikettä havaitseviksi ja ainakin jonkintasoista kuvaa muodostaviksi. Kehittyneempiä pistesilmiä on lisäksi hämähäkkieläimillä ja merilukeilla, joilta verkkosilmät puuttuvat. Pistesilmien reseptorit koostuvat tällöin sekä sauva- että tappisoluista.

## Aiheesta muualla
*John R. Meyer, Photoreceptors
UK-puisto–Sompio–Kemihaara

**UK-puisto-Sompio-Kemihaara** on Natura 2000 -alue ja se koostuu Urho Kekkosen kansallispuistosta, Sompion luonnonpuistosta ja Kemihaaran erämaa-alueesta. Lintudirektiivin ja luontodirektiivin nojalla suojeltujen lajien lisäksi alueella on myös muita huomionarvoisia lajeja, kuten susia ja ilveksiä.

## Luontodirektiivin luontotyypit
; Priorisoidut luontotyypit
* Boreaaliset luonnonmetsät, 30 %
* Aapasuot, 20 %
* Puustoiset suot, 5 %
* *[[Alnus glutinosa]]* ja *[[Fraxinus excelsior]]* -tulvametsät (Alno-Padion, Alnion incanae, Salicion albae), 1 %
* Keidassuot, <1 %

; Muut
* Tunturikoivikot, 11 %
* Alpiiniset ja boreaaliset tunturikankaat, 5 %
* Kasvipeitteiset silikaattikalliot, 5 %
* Subarktiset Salix-pensaikot, 2 %
* Fennoskandian luonnontilaiset jokireitit, 1 %
* Alpiiniset joet ja niiden penkereiden ruohokasvillisuus, <1 %
* Vuorten alapuoliset tasankojoet, joissa on *[[Ranunculion fluitantis]]* ja *[[Callitricho-Batrachium]]* -kasvillisuutta, <1 %
* Letot, <1 %
* Boreaaliset lehdot, <1 %

## Lähteet
Lepakkokärpäset

**Lepakkokärpäset** (Nycteribiinae) on täikärpäsiin lukeutuva alaheimo, jonka jäsenet ovat pitkälti erikoistuneita lepakoiden ehdottomia loisia. Alaheimoon kuuluu kaikkialla maailmassa yhteensä 275 lajia 12 suvussa. Useimmat lajit elävät vanhan maailman trooppisilla alueilla.

Kaikki lepakkokärpäslajit ovat kovia, litteitä ja vantteranoloisia pieniä kärpäsiä, joiden pituus vaihtelee 1,5&ndash;5 millimetrin välillä. Sekä silmät että siivet puuttuvat täysin. Tuntosarvet ovat lyhyet ja muodostuvat vain kahdesta jaokkeesta. Pienikokoinen pää on liikkuva ja lepoasennossa eläin taittaa sen taaksepäin keskiruumista vasten. Lepakkokärpäset viettävät koko elämänsä lepakon turkissa, minkä suojissa sekä koiraat että naaraat imevät isäntäeläimen verta. Aikuinen kärpänen selviytyy elossa isännän ulkopuolella 5&ndash;25 tuntia. Kokeet *Basilia hispida* -lajilla ovat osoittaneet kärpäsen koko elinajaksi 136&ndash;195 vuorokautta, josta 97&ndash;156 vuorokautta aikuisena. Lepakkokärpäset liikkuvat nopeasti ja kykenevät siirtymään yhtä hyvin kaikkiin suuntiin.

Ruokaillessaan kärpänen kääntää päänsä 180 astetta alaspäin ja työntää imukärsänsä isännän ihon läpi. Samalla se asettautuu jyrkkään kulmaan isännän karvojen sekaan, minkä seurauksena ruokailevan eläimen takaruumiin pää yleensä näkyy karvapeitteen ulkopuolelle. Lepakkokärpäset voivat purra myös ihmistä. Purema on kivulias ja siitä jää jälki. Lepakkoja kärpästen pistot eivät kuitenkaan näytä häiritsevän. Lepakkokärpästen isäntäspesifisyys on huonosti tunnettua, mutta malesialaisille lepakoille tehdyssä kartoituksessa 64 % *Nycteribiinae*-lajeista esiintyi vain tietyllä lepakkolajilla. Lepakkokärpäset saattavat toimia sairauksien vektoreina.

Lepakkokärpästen lisääntyminen, kuten muukin niiden biologia, tunnetaan huonosti. Hedelmöitys on sisäinen ja toukat elävät muiden täikärpästen tapaan naaraskärpäsen sisällä ja käyttävät ravinnokseen naaraan rauhasten tuottamaa eritettä. Kussakin naaraassa on vain yksi toukka kerrallaan. Toukkavaiheita on kärpäsille tyypilliseen tapaan kolme. Toukat siirtyvät naaraan ulkopuolelle vasta koteloituessaan ja kotelovaihe kestää 3&ndash;4 viikkoa. Kotelot sijaitsevat lepakoiden lepopaikan seinillä.

Suomessa lepakkokärpäslajeja on tavattu kaksi: *[[Nycteribia kolenatii]]* sekä *[[Penicillidia monoceros]]*, esiintyvät etenkin vesisiipalla .

## Katso myös
**[[Streblinae]]* &ndash; toinen lepakoihin erikoistunut täikärpästen alaheimo

## Lähteet
* Suurin osa artikkelista perustuu katsaukseen Carl W. Dick and Bruce D. Patterson: "Bat flies: Obligate ectoparasites of bats". Micromammals and Macroparasites; sivut 179&ndash;194. Springer 2006

### Viitteet
Rooman Sapienza-yliopisto

**Rooman Sapienza-yliopisto** (, aiemmin *Università di Roma "La Sapienza"*, joskus myös *Universita di Roma I*) on yli 115&nbsp;000 opiskelijallaan Euroopan suurin yliopisto ja eräs suurimpia maailmassa. Yliopisto on vanhin Rooman kolmesta valtiollisesta yliopistosta. Sen perusti paavi Bonifatius VIII vuonna 1303. 

Maailman viidensadan huippuyliopiston Shanghai-yliopistovertailussa Rooman Sapienza-yliopisto ylsi vuonna 2016 sijaluvulle 151–200 ja oli vertailussa Italian paras tai toiseksi paras yliopisto. Yliopiston kansainvälinen sijoitus on ollut laskussa edeltävän kymmenen vuoden aikana. THE-yliopistorankingissa 2017 yliopisto ylsi sijaluokkaan 251–300.

Yliopistossa on nykyään 21 tiedekuntaa ja 100 ainelaitosta sekä yli 30 tutkimuskeskusta. Tiedekunnat ovat organisoituneet kolmeksi autonomiseksi, alakohtaiseksi liittoutumaksi (*ateneo federato*). 

Yliopiston laitokset sijaitsevat eri puolilla Roomaa, mutta enimmäkseen Città Universitaria -korttelissa Termini-rautatieaseman lähellä. Yliopistolla on neljä kampusta myös Rooman ulkopuolella.

## Lähteet

## Aiheesta muualla
* Rooman uusi yliopisto, Helsingin Sanomat, 13.11.1935, nro 307, s. 4, Kansalliskirjaston digitaaliset aineistot
San Marco

**San Marco** (myös **Luigi Broglio -avaruuskeskus** perustajansa Luigi Broglion mukaan) on laukaisualusta, jonka  Sapienza-yliopisto ja NASA perustivat yhdessä italialaisten avaruusalusten laukaisua varten.

Ensimmäinen onnistunut laukaisu tehtiin 1964-12-16 ja laukaisuja tehtiin kaikkiaan 27 vuoteen 1988 saakka, jonka jälkeen alustalta ei ole laukaistu raketteja.

Laukaisualusta tehtiin entiselle öljynporauslautalle, joka sijaitsee Ras Ngomeni -niemen lähellä Kenian rannikolla (). Laukaisut ohjattiin San Marcosta kaakkoon sijaitsevalta Santa Ritalta, joka myös on entinen öljynporauslautta.

## Laukaisut

## Satellite launches

## Katso myös
* Sea Launch - raketteja vanhalta öljynporauslautalta laukaiseva alun perin norjalais-ukrainalais-yhdysvaltalais-venäläinen ja vuoden 2010 kokonaan venäläisomisteinen yritys

## Aiheesta muualla
*San Marco platform at Astronautix
Darnytsjan piiri

**Darnytsjan piiri** () on yksi Kiovan kaupungin kymmenestä hallintopiiristä Ukrainassa. Se sijaitsee Dneprin vasemmalla  eli itärannalla. Vuoden 2021 alussa piirin väkiluvuksi arvioitiin 348&nbsp;348. Piirin pinta-ala on 134 neliökilometriä.

Darnytsjan piiri rajoittuu lännessä Dneprin oikeanpuoleisen rannan Holosijivin piiriin, pohjoisessa Dnipron piiriin sekä idässä Kiovan alueen Brovaryn piiriin ja etelässä Boryspilin piiriin. 

Piirissä sijaitsee muun muassa Berenjankin asuinalue sekä muita uusia asutusalueita.

## Lähteet

## Aiheesta muualla

* Darnytsjan piirihallinnon sivu  (kyivcity.gov.ua)
* Darnytsjan piirin rajat Open Street Map -kartalla  (openstreetmap.org)
Hämäräsokeus

**Hämäräsokeus** eli **yösokeus** tai **nyktalopia** on kykenemättömyyttä nähdä hämärässä. Hämäräsokeus johtuu silmän verkkokalvon sauvasolujen kyvyttömyydestä mukautua hämärään. Hämäräsokeus jaetaan kahteen tyyppiin: ensimmäisessä tyypissä näkökenttä ja -tarkkuus ovat normaalit, toisessa niissä esiintyy häiriöitä.

Tila voi olla perinnöllinen, tai sen syynä voi olla A-vitamiinin puute. Hämäräsokeus on yleisempää pojilla kuin tytöillä. 

Hämäräsokeus voi aiheuttaa lapselle pimeänpelkoa.

## Lähteet
Härskiintyminen

**Härskiintyminen** tai **peroksidaatio** tarkoittaa rasvoille tapahtuvaa hapettumista. Rasvoille tapahtuva härskiintyminen on seurausta tyydyttymättömien rasvahappojen hapettumisesta.

## Lähteet
Wenchangin avaruuskeskus

**Wenchangin avaruuskeskus** () on rakettien laukaisukeskus Kiinassa Hainanin saaren koilliskulmalla. 

Keskuksesta laukaistiin ensimmäinen Pitkä marssi 5 -kantoraketti 3. marraskuuta 2016.

Laukaistavat avaruusalukset ovat miehittämättömiä. Keskuksesta laukaistaan polaariradan ja geosynkronisen radan satelliitteja ja interplanetaarisia avaruusluotaimia. Keskuksen latitudi on 19 astetta pohjoista leveyttä, mikä tekee siitä Kiinan avaruuskeskuksista sijainniltaan sopivimman pienen inklinaation laukaisuihin.

## Historia
Keskuksen peruskivi muurattiin Wenchangissa 14. syyskuuta 2009 ja se valmistui vuonna 2014. Keskuksesta suoritettiin aluksi alikiertoradan lentojen testausta, mutta laajennusten jälkeen sieltä on laukaistu raskaita Pitkä marssi 5 -kantoraketteja. Vuoden 2010 lopulla Kiina päätti rakennuttaa keskuksen oheen tiedeaiheisen huvipuiston, joka on kooltaan 120 hehtaaria ja hinnaltaan kolme miljardia juania. 

## Lähteet
Räntämäen rautatieasema

**Räntämäen rautatieasema** (, ratakm 270+800) oli V luokan rautatieasema Turussa, Kärsämäen kaupunginosassa Turku–Toijala-radan varrella. Kärsämäellä oli ensin pysäkki, mutta Hellaksen makeistehdas toivoi 1920-luvulla, että pysäkki saisi asemaoikeudet, jotka se myöhemmin saikin.

Räntämäen asemarakennus on kooltaan pienehkö ja siinä asemamiehen asuinhuoneet sijaitsivat samassa rakennuksessa kuin itse asema. Asemarakennus on rakennettu 1939 ja siihen liittyvä ulkohuone eli kellarirakennus on tehty samana vuonna. Rakennukset on suunniteltu keskusjohtoisesti rautatiehallituksessa, ja ne on mahdollisesti suunnitellut Ungern tai Thure Hellström. Räntämäen asemalla on kulttuurihistoriallista arvoa osana Kärsämäen ja sen alueen teollisuushistoriaa ja sen julkisivut ja vesikaton perusmuoto on suojeltu.

Asema eli kukoistuskauttaan 1940-luvulla. Pääasiallisia lähteviä tavaroita olivat makeiset, jauhot ja kutomoteollisuustuotteet. Matkalippuja myytiin vuonna 1947 noin 1&nbsp;000, vuonna 1963 enää 120 kappaletta kuukaudessa. Asema lakkautettiin 1. marraskuuta 1987.

Räntämäen asema paloi osittain heinäkuussa 2006 tuhopoltossa. Turku myi omistamansa asemarakennuksen toukokuussa 2007.

## Lähteet

## Aiheesta muualla
Bessarabian tori

**Bessarabian tori** (), tai Bessarabian katettu tori, on Kiovan keskustassa, Ukrainassa sijaitseva katettu tori, joka rakennettiin alkuperäiseen muotoonsa 1910–1912 arkkitehti Henryk Julian Gayn suunnitelman mukaisesti ukrainalaisen modernismin tyyliin. Katon runko muodostui teräspalkeista, joiden välinen osa oli lasia. Kauppa-alan laajuus oli 2&nbsp;896&nbsp;m2 ja se oli alun perin suunniteltu 117:ää kauppapaikkaa varten. 

Bessarabian tori sijaitsee Bessarabian aukiolla Kiovan pääkadun eteläpäässä. Nimensä Bessarabian aukio ja tori ovat saaneet Bessarabiasta, josta tuotiin elintarvikkeita Kiovassa myytäväksi.

## Lähteet

## Aiheesta muualla

* Bessarabskyi rynok, websivut
Seinäjoen Tango

**Seinäjoen Tango** on entinen naisten huippulentopalloon keskittynyt seura. Se toimi kahden merkittävän seuran yhteistyönä, kun Seinäjoen Maila-Jussit ja Nurmon Jymy tekivät yhteistyötä naislentiksen hyväksi. Seura pelasikin kolme kautta SM-liigassa, mutta luopui paikastaan talousongelmien vuoksi.

## Historia
### Alkutaival

Seinäjoen Maila-Jussien sekä Nurmon Jymyn yhteistyö lentopallon osalta oli jo pitkään kehitteillä, kunnes se viimein tapahtui vuonna 1997. Tuolloin päätettiin perustaa uusi naislentopalloon keskittyvä joukkue, joka nousisi naisten pääsarjaan muutaman vuoden kuluessa. Syntyi Jymy-Jussit -niminen seura, joka aloitti nousunsa kakkossarjasta ylöspäin.

### SM-liigaan

Lopulta naisjoukkue nousi lentopallon SM-liigaan kaudeksi 2000 historiansa ensimmäisen kerran. Ensimmäisellä kaudella liigassa joukkue oli nuori eikä pystynyt voittamaan peliäkään. Toisella liigakaudellaan joukkue teki merkittäviä hankintoja kun amerikkalainen Kimberly Hoppes Soininen liittyi sen riveihin, kuten myös suomalainen huippupassari Mariliisa Salmi. Tangoksi nimensä vaihtanut joukkue sijoittui seitsemänneksi liigan runkosarjassa, ja eteni puolivälieriin jossa se lopulta putosi. Joukkue eteni myös kaudella 2003 SM-liigan pudotuspeleihin, mutta putosi puolivälierissä sijoituksen oltua lopulta seitsemäs toisen kerran peräkkäin. Joukkue lopetti kauden jälkeen toiminsa sillä liigavuodet olivat olleet taloudellisesti vaikeita.

## Muuta

Joukkueessa pelasi nykyisin naisten maajoukkueeseen kuuluvat Leena Havunen, Tanja Eteläaho sekä Annukka Talvitie ja Suvi Tuomaala.
Anna käsi

**Anna käsi** on suomalaislaulaja Kirkan 13. studioalbumi, joka julkaistiin syksyllä 1989. Albumin nimikkokappale ”Anna käsi” on yksi Kirkan tunnetuimmista kappaleista ja oli parhaimmillaan Suomen jukeboxien toisiksi soitetuin single.

Albumi menestyi todella hyvin ja kohosi parhaimmillaan Suomen musiikkilistojen 3. sijalle. Yhteensä levy pysyi listoilla 16 viikon ajan. Albumi saavutti kultalevyrajan 1989 sekä platina- ja tuplaplatinalevyrajat 1990. Albumia on myyty vuoteen 2013 mennessä yhteensä 111 269 kappaletta ja se on täten Suomen 50 myydyimmän kotimaisen albumin listan sijalla 46. Se on myös Kirkan toisiksi myydyin levy.

Albumi julkaistiin Flamingo-levymerkillä LP- ja CD-levyinä sekä C-kasettina. Vuonna 1999 albumi julkaistiin uudelleen CD-levynä.

## Kappaleet
Kaikki kappaleet säveltäneet K. Halonen ja K. Jernström, sanoittanut V. Salmi ja sovittanut Kassu Halonen, ellei toisin mainita.

### A-puoli
# 
# 
# 
# 
# 

### B-puoli
# 
# 
# 
# 
#  

## Kokoonpano
### Muusikot
* Juha Björninen – kitarat (soolo: 5)
* Kassu Halonen – kapellimestari, kosketinsoittimet, kuoro (1-3, 5-10), piano (3), syntetisaattori (6)
* Jari Heino – bassokitara
* Anssi Nykänen – rummut
* Vesa Aaltonen – lyömäsoittimet
* Janne Louhivuori – kitarat 
* Jari Nieminen – kitarat (5)
* Kim Lönnholm – kuoro (1-3, 5-10)
* Kisu Jernström – kuoro 

### Tuotanto
* Kassu Halonen – tuottaja
* Dan Tigerstedt – äänitys ja miksaus (Takomo-studiot; 1-3, 5-10)
* Juha Laakso – äänitys ja miksaus (Takomo-studiot; 1-3, 5-10)
* Jari Laasanen – äänitys ja miksaus (MTV-studiot; 4)
* Erik Uddström – kuva
* Kisu Jernström – vastaava tuottaja

## Lähteet

## Aiheesta muualla
* Albumi äänitetietokannassa
Maceo Parker

**Maceo Parker** (s. 14. helmikuuta 1943) on yhdysvaltalainen saksofonisti. Hänet tunnetaan varsinkin yhteistyöstään James Brownin kanssa, mutta häneltä on ilmestynyt myös lukuisia omia albumeita.

Kinstonissa Pohjois-Carolinassa syntynyt Parker on rumpali Melvin Parkerin veli.

## Diskografia
### Sooloalbumit
*Doin' Their Own Thing (1970)
*Us (1974)
*Funky Music Machine (1975)
*For All the King's Men (1989)
*Roots Revisited (1990)
*Mo' Roots (1991)
*Life on Planet Groove (1992)
*Southern Exposure (1993)
*Maceo (1994)
*Funk Overload (1998)
*Dial: M-A-C-E-O (2000)
*Made by Maceo (2003)
*My First Name Is Maceo (2004)
*School's In! (2005)
*Roots & Grooves (2007)
Milan Nenadić

**Milan Nenadić** (12. elokuuta 1943 Petrinja – 2024) oli kreikkalais-roomalaisen tyylin painija, joka edusti kansainvälisellä tasolla Jugoslaviaa.

Nenadić paini alkuun 78 kilogramman painoluokassa ja saavutti ensimmäisen arvokisamitalinsa 1968 EM-kilpailuista sijoituttuaan hopealle. Edellisvuonna hän oli saavuttanut 87-kiloisten painoluokassa pronssia vapaapainissa Välimeren kisoissa. Vuonna 1969 maaliskuussa järjestetyissä Mar del Platan MM-kisoissa hän paini 82 kilogramman sarjassa ja saavutti pronssia. Saman vuoden kesäkuussa järjestetyissä Modenan EM-kisoissa hän voitti kultamitalin, ja voitti Euroopan mestaruuden myös seuraavana vuonna Berliinin kisoissa. 

Heinäkuun MM-kisoissa Edmontonissa Nenadić saavutti pronssia. 1971 hän saavutti Välimeren kisojen pronssia. Seuraavan arvokisamitalinsa Nenadić saavutti 1972 Münchenin olympialaisista, missä hän sijoittui pronssille. 1973 MM-kisoista hän saavutti hopeaa. Seuraavana vuonna on oli viimeisiksi jääneissä arvokilpailuissaan, MM-kisoissa, neljäs. 

Jugoslavian mestaruuksia Nenadić saavutti kuusi kappaletta vuosina 1967, 1969, 1970, 1971, 1973 ja 1975.

Urheilu-uransa jälkeen Nenadić toimi painivalmentajana.

## Lähteet
* Milan Nenadić  Serbian olympiakomitea
* Milan Nenadić FILAn tietokannassa

### Viitteet
Immunoglobuliini E

**IgE** eli **immunoglobuliini E** on vasta-aine. Immunoglobuliini E:llä on merkitystä erityisesti allergisissa reaktioissa ja immuunipuolustuksen torjuessa parasiitteja. 

## Rakenne

IgE:n rakenne koostuu kahdesta raskasketjusta ja kahdesta kevytketjusta. Raskasketjussa on neljä pysyvää osaa ja yksi vaihteleva osa, kevytketjussa yksi pysyvä ja yksi vaihteleva osa. Raskas- ja kevytketjun vaihtelevat osat muodostavat yhdessä vasta-aineen antigeenia sitovan kohdan.

## Toiminta
Plasmasoluiksi aktivoituneet B-solut erittävät immunoglobuliini E -molekyylejä solunulkoiseen tilaan. IgE-molekyylit sitoutuvat voimakkaasti syöttösolujen ja basofiilien granulosyyttien pinnalla oleviin Fc-reseptoreihin. Antigeenin sitoutuminen edelleen immunoglobuliini E:hen laukaisee syöttösolun tai basofiilin erittämään erilaisia sytokiineja ja biologisesti aktiivisia amiineja, erityisesti histamiinia. Histamiini laajentaa verisuonia ja helpottaa valkosolujen, vasta-aineiden ja komplementtiproteiinien pääsyä histamiinia erittäneen solun luo. Amiinien vapautuminen aiheuttaa tyypilliset allergisen reaktion oireet. 

Syöttösolut aktivoivat ja houkuttelevat paikalle myös eosinofiilejä granulosyyttejä, joiden pinnalla on myös IgE-molekyylejä sitovia Fc-reseptoreja. Eosinofiilit tappavat parasiitteja, eritoten jos niiden pinta on peitetty IgE-molekyyleillä.

## Katso myös
* Vasta-aine
* Immunoglobuliini A
* Immunoglobuliini D
* Immunoglobuliini G
* Immunoglobuliini M

## Lähteet
Immunoglobuliini D

**IgD** eli **immunoglobuliini D** on yksi viidestä vasta-ainetyypistä.

## Toiminta
Immunoglobuliini D:n merkitys immuunipuolustuksen kannalta on ollut epäselvä sen löytämisestä vuonna 1965 lähtien. Viime aikoina on IgD:llä kuitenkin havaittu olevan jonkinlainen rooli ylähengitysteiden suojaamisessa hengityksen mukana tulevilta patogeeneilta.

## B-solujen IgD-tuotanto
Immuunipuolustuksen kypsymättömät naiivit B-solut, jotka jo muodostavat IgM-molekyylejä, alkavat tuottaa luuytimestä poistuttuaan pinnalleen myös IgD-molekyylejä. Tämän jälkeen niitä kutsutaan kypsiksi naiiveiksi B-soluiksi. Toisin kuin IgM-molekyylejä, ei IgD-molekyylejä eritetä juurikaan solun ulkopuolelle, vaan ne toimivat ensisijaisesti solukalvolla. Saman B-solun tuottamien IgD-molekyylien antigeenia sitova kohta on sama kuin sen tuottamissa IgM-molekyyleissä. 

## Katso myös
* Vasta-aine
* Immunoglobuliini A
* Immunoglobuliini E
* Immunoglobuliini G
* Immunoglobuliini M
## Lähteet

### Viitteet
NGC 1395

**NGC 1395** on galaksi Eridanuksen tähdistössä. Se loistaa +9,60 magnitudin voimakkuudella.

NGC 1395 on elliptinen galaksi, joka sijaitsee noin 85 miljoonan valovuoden päässä Eridanuksen galaksijoukossa ja on sen eteläisen alaryhmän kirkkain galaksi.

## Löytäminen
Saksalais-brittiläinen astronomi Wilhelm Herschel havaitsi NGC 1395:n ensimmäisenä 17. marraskuuta vuonna 1784.

## Lähteet

## Aiheesta muualla
*
Simon (Sisilia)

**Simon de Hauteville** (1093 – 28. syyskuuta 1105) oli Sisilian normannikreivi vuodesta 1101. Hän oli edeltäjänsä Roger I:n ja tämän puolison Adelaide del Vaston poika. Hän kuoli lapsena, ja seuraajaksi astui hänen veljensä Roger II.
Insuliininkaltainen kasvutekijä

**Insuliininkaltaiset kasvutekijät** (, **IGF**) ovat hormoneja, joiden polypeptidirakenne on samankaltainen kuin insuliinilla. Insuliininkaltaiset kasvutekijät säätelevät muun muassa solunjakautumista.

Insuliininkaltaiset kasvutekijät ovat insuliininkaltainen kasvutekijä 1 (IGF-1 tai IGF-I) ja insuliininkaltainen kasvutekijä 2 (IGF-2 tai IGF-II). IGF-1 on pääasiallisesti maksassa muodostuva kasvuhormonin vaikutusta välittävä peptidi.

Veren korkea IGF-1 -pitoisuus johtaa eläinten tavallista nopeampaan vanhenemiseen. Lyhyellä paastoamisella arvellaan olevan positiivisia terveysvaikutuksia siksi, että se alentaa kehon IGF-1-tuotantoa. 

## Historia

Vuonna 1957 tehdyssä tutkimuksessa havaittiin, että kasvuhormoni ei aiheuttanut ruston kasvua *[[in vitro]]* kuten ei myöskään veri sellaiselta koe-eläimeltä, jonka elimistö ei tuottanut kasvuhormonia. Normaalin koe-eläimen veri kuitenkin stimuloi kasvua. Tästä pääteltiin, että kasvuhormoni vaikuttaa rustoon jonkin muun tekijän kautta. Tästä tekijästä alettiin käyttää nimitystä **somatomediini**. Myöhemmin havaittiin, että somatomediinit ovat kaksi proteiinia, joiden aminohappojärjestys muistuttaa paljon proinsuliinin aminohappojärjestystä. 

## Lähteet
NGC 2262

**NGC 2262** on avoin tähtijoukko Yksisarvisen tähdistössä, sen halkaisija on 4 kaariminuuttia ja näennäinen kirkkaus +11,3 magnitudia. Tähtijoukon löysi 27. joulukuuta vuonna 1786 saksalais-brittiläinen astronomi Wilhelm Herschel. Tähtijoukon muita merkintöjä ovat Cr 109, OCL 531, Lund 242, H VII-37, h 400 ja GC 1438

## Lähteet
Tanssi yli hautojen

**Tanssi yli hautojen** on suomalaisen kirjailijan Mika Waltarin vuonna 1944 julkaistu historiallinen romaani. Se kertoo Suomen sodan loppuvaiheista, Suomen siirtymisestä Ruotsin alaisuudesta osaksi Venäjän keisarikuntaa ja vuoden 1809 Porvoon valtiopäivistä. Kirjan päähenkilöitä ovat muun muassa keisari Aleksanteri I sekä nuori Ulla Möllersvärd, jolla on romanssi keisarin kanssa.

Kirjan pohjalta tehtiin vuonna 1950 elokuva *[[Tanssi yli hautojen (vuoden 1950 elokuva)|Tanssi yli hautojen]]*. Keisari Aleksanteria esittää Leif Wager ja Ullaa Eila Peitsalo. Elokuvan ohjasi T. J. Särkkä.

## Aiheesta muualla
* Teos WSOY:n sivuilla,
Pulssi

**Pulssi** voi tarkoittaa seuraavia asioita:

* sydämen sykettä
* sähkömagneettista pulssia
* jaksollisten aaltomuotojen puolijaksoja (esimerkiksi siniaalto, kanttiaalto tai kolmioaalto)
* paineaaltoa.
Ra (suomalainen yhtye)

**Ra** on suomalainen kolmihenkinen rockyhtye. Yhtyeen jäsenet kirjoittivat levytyssopimuksen vuonna 2007 ollessaan vasta 11-vuotiaita. Ensimmäisen single "Painajainen" julkaistiin kesäkuussa 2008 ja  ensimmäinen albumi, *[[Punainen virta (albumi)|Punainen virta]]* 25. helmikuuta 2009. 

Ran jäsenet Jaanis (s. 1995), Tomi (s. 1995) ja Jesse (s. 1995) tapasivat toisensa ala-asteen musiikkiluokalla ja yhteinen sävel löytyi Pohjois-Helsingin Bändikoulusta, jossa myös toinen nuorena aloittanut yhtye Tiktak sai alkunsa. 

Haastattelussa yhtyeen jäsenet ovat kuvanneet omaa musiikkityyliään *faaraoheavyksi*, koska "se on heavya ja siinä on faaraotyyppiset sanat". 

Ra-yhtyeen voi sekoittaa helposti myös muihin yhtyeisiin, sillä ennen tätä yhtyettä oli olemassa jo kaksi Ra-nimellä toimivaa yhtyettä. 1990-luvulla perustettu amerikkalainen alternative metallia soittava Ra ja vuonna 1994 perustettu norjalainen psytrancea soittava Ra.

## Diskografia
* 

### Singlet
* 
* 
* 

## Lähteet
Topi Tarkka

**Topi Tarkka** (oik. *Toivo Robert Tarkka*, 28. helmikuuta 1906 Tampere – 23. helmikuuta 1994) oli suomalainen pastori ja Suomen Setlementtiliiton pääsihteeri 1951–1971.

## Henkilöhistoria
Topi Tarkan vanhemmat olivat ajuri Simo Robert Tarkka ja Lyydia Patama ja puoliso vuodesta 1933 Ruth Elisabeth Sirenius, Sigfrid Sireniuksen tytär. Ylioppilaaksi Tarkka tuli 1926 ja hänet vihittiin papiksi 1932. Tarkka oli Setlementtiliittoon kuuluvan Kalliolan setlementin ja yleensä setlementtiliikkeen vaikuttaja. Hän oli mukana aloittamassa Myllyhoitoa Suomessa Kalliolan setlementin perustamassa  Kalliolan klinikassa. Aiemmin hän johti Tampereella Pispalassa Ahjolan työkeskusta, nykyistä Ahjolan setlementtiä. Tarkka oli myös *Kerhojohtajan* päätoimittaja 1940–1951 ja *Yhdyssiteen* vuodesta 1951.

Jukka Tarkka ja Pekka Tarkka ovat Topi Tarkan poikia. 

## Teokset
* *Autetut auttajina, kohtaamisia AA-liikkeen kanssa*. WSOY, 1980
* *Kaamoksesta valoon, Rovalan työn vaiheita 1923–1983*. Kristillis-yhteiskunnallinen työkeskus Rovala, 1984
* *Myös maan päällä*. WSOY, 1966
* *[[Rolf Arnkil]]in perintö*. WSOY, 1985 (toim.)
* *Sigfrid Sirenius, legenda jo eläessään*. WSOY, 1974 (Legenda jo eläessään -sarja)

## Lähteet